b'\n_START_ARTICLE_\nMix Markt\n_START_SECTION_\nUnternehmensgruppe Monolith\n_START_PARAGRAPH_\nSupermarketams produkcij\xc4\x85 tiekia \xc4\xafmoni\xc5\xb3 grup\xc4\x97 Unternehmensgruppe Monolith (valdomi taip pat tinklai MINI-MAX Markt ir PRIMA Markt - keliasde\xc5\xa1imt rusi\xc5\xa1k\xc5\xb3 preki\xc5\xb3 parduotuvi\xc5\xb3; toki\xc5\xb3 yra kiekviename Vokietijoje mieste su 50 000 ir daugiau gyventoj\xc5\xb3). Grup\xc4\x99 sudaro apsijung\xc4\x99 didmenininkai Monolith S\xc3\xbcd GmbH (Herrenberg), Monolith Ost GmbH (Schwabach), Monolith Nord GmbH (Hamburgas) ir Monolith Mitte GmbH (Leopoldsh\xc3\xb6he); taip pat per 100 tiek\xc4\x97j\xc5\xb3 pagal sutartis ir tiekimo \xc4\xafmoni\xc5\xb3. Monolith Vokietijoje ple\xc4\x8diasi visomis kryptimis. Filialai - 5: Nord (\xc5\xa0iaur\xc4\x97), S\xc3\xbcd (Piet\xc5\xabs), West (Vakarai), Ost (Rytai) ir Zentrum (Centras). Kiekvienas filialas turi didel\xc4\xaf sand\xc4\x97l\xc4\xaf (pvz., Monolith-West - Bergheime, netoli Kelno). Be to, tarptautinis Monolith-International. 2000 preki\xc5\xb3 pavadinim\xc5\xb3. Apyvarta - 175,05 mln. eur\xc5\xb3 (2009 m.).\n_START_SECTION_\nIstorija\n_START_PARAGRAPH_\n1997 m. Oerlinghausene (\xc5\xa0iaur\xc4\x97s Reinas-Vestfalija) buvo atidarytas pirmasis \xe2\x80\x9eMix Markt\xe2\x80\x9c (apyvarta siek\xc4\x97 5 mln. eur\xc5\xb3). Id\xc4\x97jos autoriai - etniniai vokie\xc4\x8diai persik\xc4\x97liai (vok. Sp\xc3\xa4taussiedler) Artur Steinhauer (g. 1959 m.), Peter Schuju (g. 1966 m.) ir Waldemar V\xc3\xb6lker (1949-2009). Siekis - sudaryti galimybes Vokietijoje gyvenantiems vokie\xc4\x8di\xc5\xb3 persik\xc4\x97liams i\xc5\xa1 Ryt\xc5\xb3 bloko valstybi\xc5\xb3, si\xc5\xablant jiems tikslin\xc4\xaf sortiment\xc4\x85. Tinklo i\xc5\xa1takose - persik\xc4\x97l\xc4\x97liai i\xc5\xa1 buvusio vokie\xc4\x8di\xc5\xb3 Rozovkos kaimo (Kazachstanas) - Arthur Steinhauer (\xd0\x90\xd1\x80\xd1\x82\xd1\x83\xd1\x80 \xd0\xa8\xd1\x82\xd0\xb0\xd0\xb9\xd0\xbd\xd1\x85\xd0\xb0\xd1\x83\xd1\x8d\xd1\x80) ir Alexander Wagner (\xd0\x90\xd0\xbb\xd0\xb5\xd0\xba\xd1\x81\xd0\xb0\xd0\xbd\xd0\xb4\xd1\x80 \xd0\x92\xd0\xb0\xd0\xb3\xd0\xbd\xd0\xb5\xd1\x80). \xe2\x80\x9eMix Markt\xe2\x80\x9c t\xc4\x97vu laikoma \xc4\xafmon\xc4\x97 Monolith.\n_START_SECTION_\nFilosofija\n_START_PARAGRAPH_\n\xe2\x80\x9eMix Markt\xe2\x80\x9c skiriasi nuo tradicini\xc5\xb3 maisto produkt\xc5\xb3 parduotuvi\xc5\xb3. B\xc5\xabdingas specifinis sortimentas, produkcijos distribucijos (paskirstymo) mi\xc5\xa1inys. Tai ir \xc5\xbeem\xc5\xb3 kain\xc5\xb3 parduotuv\xc4\x97 (angl. Discount), supermarketas, paprastas prekybos centras, didmenin\xc4\x97s prekybos ir delikates\xc5\xb3 rinka. Tikslin\xc4\x97 grup\xc4\x97 yra vartotojai, \xc5\xa1vie\xc5\xbeio maisto produktus (\xc5\xbeuv\xc4\xaf, dar\xc5\xbeoves, m\xc4\x97s\xc4\x85) apdorojantys dideliais kiekiais patys, o kartu ir norintys sutaupyti j\xc5\xb3 perdirbimo, valymo s\xc4\x85naudas arba besidomintys Ryt\xc5\xb3 Europos nacionaline virtuve. \xe2\x80\x9eMix Markt\xe2\x80\x9c maisto produktai pardavin\xc4\x97jami palyginti dideliais kiekiais (pakuot\xc4\x97mis), Vokietijoje \xc4\xafprastais grei\xc4\x8diau hipermarketuose arba didmenin\xc4\x97je prekyboje (pavyzd\xc5\xbeiui, bulv\xc4\x97s arba svog\xc5\xabnai 10-20 kg mai\xc5\xa1ais). \xc5\xa0vie\xc5\xbeia \xc5\xbeuvis paprastai parduodama sveika (nei\xc5\xa1darin\xc4\x97ta), m\xc4\x97sa - didesniais gabalais (dalimis), ir smulkinama, pjaustoma tik pagal pageidavim\xc4\x85._NEWLINE_Klientai - rusai, imigrantai i\xc5\xa1 NVS, Baltijos \xc5\xa1ali\xc5\xb3. \xc4\xae \xe2\x80\x9eMix Markt\xe2\x80\x9c apsipirkti atva\xc5\xbeiuoja pirk\xc4\x97jai iki 100 km. Pvz., \xc4\xaf supermarket\xc4\x85 Bonoje (Tannenbusch, Bonn-Beuel) i\xc5\xa1 \xc5\xa0. Reino-Vestfalijos miest\xc5\xb3 (Achenas, Diuseldorfas, Dortmundas, Kelnas). Atidarius parduotuv\xc4\x99, aplink j\xc4\x85 susik\xc5\xabr\xc4\x97 kitos, suintensyv\xc4\x97jo rus\xc5\xb3 gyvenimas (pvz., atidaryta parduotuv\xc4\x97 \xd0\x9f\xd1\x80\xd0\xbe\xd0\xb4\xd1\x83\xd0\xba\xd1\x82\xd1\x8b, peruk\xc5\xb3 salonas, videoteka, \xc5\xa1a\xc5\xa1lykin\xc4\x97)._NEWLINE_Per 50\xc2\xa0% preki\xc5\xb3 i\xc5\xa1 Vokietijos (Vakar\xc5\xb3 Europoje Vokietija pirmauja pagal Ryt\xc5\xb3 Europos delikates\xc5\xb3 gamyb\xc4\x85 bei platinim\xc4\x85). Dal\xc4\xaf tiekian\xc4\x8di\xc5\xb3 voki\xc5\xa1k\xc5\xb3 \xc4\xafmoni\xc5\xb3 Vokietijoje yra \xc4\xafsteig\xc4\x99 vokie\xc4\x8di\xc5\xb3 persik\xc4\x97l\xc4\x97liai. Maisto produkt\xc5\xb3 delikat\xc5\xb3 kilm\xc4\x97s valstyb\xc4\x97s - Rusija, Lenkija, Latvija, Lietuva (nuo 2010 m.), Ukraina, Moldavija, Kazachstanas, Rumunija, Bulgarija, Vengrija, Serbija, Slov\xc4\x97nija, Turkija.'